ສະພາສະຫະລັດ ບໍ່ສາມາດຕົກລົງກັນໄດ້ ເລື້ອງຂາດດຸນງົບປະມານ (ເບິ່ງວີດີໂອ)
ຄະນະກໍາມະການ ລັດຖະສະພາສະຫະລັດ ບໍ່ສາມາດຕົກລົງກັນໄດ້ ກ່ຽວກັບເລື້ອງການຕັດ ການຂາດດຸນ ງົບປະມານແຫ່ງຊາດ.
ຄະນະກໍາມະການພິເສດຂອງສະພາຕໍ່າສະຫະລັດທີ່ພະຍາຍາມຫາຊ່ອງທາງຕັດການ ຂາດດຸນງົບປະມານຂອງລັດຖະບານກາງລົງ 1200 ຕື້ໂດລາ ໃນຊ່ວງທົດສະວັດຕໍ່ໜ້າ ບໍ່ສາມາດບັນລຸການຕົກລົງກັນໄດ້ ພວກປະທານຮ່ວມຂອງຄະນະກໍາມະການຮ່ວມທີ່ປະກອບດ້ວຍສະມາຊິກ 12 ທ່ານວ່າ ດ້ວຍການລົດການຂາດດຸນງົບປະມານລົງໄດ້ປະກາດໃຫ້ຮູ້ໃນຖະແຫລງການສະບັບນຶ່ງ ໃນວັນຈັນວານນີ້ ພວກສະມາຊິກຂອງຄະນະກໍາມະການດັ່ງກ່າວເວົ້າວ່າ ເຖິງແມ່ນພວກ ເຮົາບໍ່ສາມາດເກ້ຍກ່ອມຄວາມເຫັນທີ່ແຕກຕ່າງກັນຢ່າງຫລວງຫລາຍ ຂອງຄະນະກໍາມະ ການດັ່ງກ່າວກໍຕາມ ແຕ່ພວກເຮົາໄດ້ຍຸດຕິການນໍາເນີນຂັ້ນຕອນດັ່ງກ່າວໃນຄວາມເຊື່ອຖື ຂອງພວກເຮົາວ່າ ວິກິດການດ້ານງົບປະມານແຫ່ງຊາດຈະຕ້ອງໄດ້ຮັບການແກ້ໄຂ ແລະວ່າ ພວກເຮົາບໍ່ສາມາດທີ່ຈະປະປ່ອຍເລື້ອງນີ້ໄວ້ໃຫ້ຄົນລຸ້ນຕໍ່ໄປແກ້ໄຂ ຄະນະກໍາມະການທີ່ປະກອບດ້ວຍສະມາຊິກສັງກັດພັກ Republican 6 ທ່ານແລະ ພັກເດໂມກຣັດ 6 ທ່ານ ຄວນຈະບັນລຸການຕົກລົງກັນໄດ້ໃນວັນພຸດມື້ອື່ນ ແຕ່ພວກສະ ມາຊິກເຫລົ່ານີ້ຍອມຮັບວ່າບໍ່ສາມາດບັນລຸການຕົກລົງກັນໄດ້ໃນວັນຈັນວານນີ້ ໃນເມື່ອ ວ່າ ບໍ່ມີການຕົກລົງກັນໄດ້ ຈະມີການຕັດຄ່າໃຊ້ຈ່າຍລົງຢ່າງມະຫາສານໂດຍອັດຕະໂນ ມັດຕໍ່ໂຄງການໃຊ້ຈ່າຍໃນດ້ານປ້ອງກັນປະເທດແລະພາຍໃນປະເທດ ຊຶ່ງຈະເລີ້ມໄປຕັ້ງ ແຕ່ເດືອນມັງກອນປີ 2013 ເປັນຕົ້ນໄປ ໃນເວລາຕໍ່ມາໃນແລງວັນຈັນວານນີ້ ປະທານາທິບໍດີສະຫະລັດ ທ່ານບາຣັກໂອບາມາ ກ່າວໃຫ້ຄໍາໜັ້ນສັນຍາວ່າ ທີ່ຈະໃຊ້ສິດຍັບຍັ້ງຕໍ່ຄວາມພະຍາຍາມໃດໆເພື່ອເລີກລົ້ມ ການຕັດຄ່າໃຊ້ຈ່າຍລົງຢ່າງອັດຕະໂນມັດນັ້ນ ທ່ານ Leon Panetta ລັດຖະມົນຕີປ້ອງກັນປະເທດກໍໄດ້ອອກຖະແຫລງການສະບັບ ນຶ່ງເຊ່ນກັນ ໂດຍເຕືອນວ່າ ການຕັດຄ່າໃຊ້ຈ່າຍລົງໃນກະຊວງປ້ອງກັນປະເທດຈະທໍາ ລາຍການປ້ອງກັນປະເທດນັ້ນ ຍັງເວລາເຫລືອຢູ່ອີກປີນຶ່ງກ່ອນການຕັດຄ່າໃຊ້ຈ່າຍນີ້ຈະມີຜົນບັງຄັບໃຊ້ ພວກນັກຊ່ຽວ ຊານກ່າວວ່າ ການເອົາມາດຕະການທາງເລືອກອື່ນໆນັ້ນສາມາດຈັດຂຶ້ນໄດ້